
Ehitusloa andmine (Pähklimäe tn 3)

1. ASJAOLUD JA MENETLUSE KÄIK
28.12.2020 laekus läbivaatamiseks Pähklimäe tn 3 kinnistul asuva Narva Pähklimäe Gümnaasiumi hoone, ehitisregistri kood 120257359, ümberehitamiseks ehitusloa taotlus nr 2011271/32795 koos ehitusprojektiga „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA PÄHKLIMÄE GÜMNAASIUMI 202008_TP_AR-0-01_v01_Pahklimae“, projekteerija OÜ Kirde Projekt, projekti tellija Narva Linnavalitsuse Linnamajandusamet. 
Ehitusprojekt tööprojekti staadiumis käsitleb Ida-Virumaal, Narva linnas, Pähklimäe tn 3 asuval kinnistul, Narva Pähklimäe Gümnaasiumi, väikelahenduste projekteerimist hariduslike erivajadustega (HEV) õpilaste integreerimiseks. 
29.12.2020 ehitisregistri  keskkonnas on genereeritud ehitusloa  eelnõu  nr 2012271/44388, menetluse nr 243093 ning suunatud Arhitektuuri- ja Linnaplaneerimise Ametile, Linnamajandusametile, Kultuuriosakonnale, Terviseameti Ida regionaalosakonnale, Päästeameti Ida päästekeskusele kooskõlastamiseks ning arvamuste avaldamiseks.
Ehitusloa menetlus toimus ehitisregistri elektroonilises keskkonnas. Ehitusdokumentatsioonis  on avastatud puuduseid ning ehitisregistri elektroonilise keskkonna kaudu mitu korda ehitusloa taotlus on tagastatud puuduste kõrvaldamiseks. 03.03.2021 lõplikult kõrvaldatud puudustega ehitusdokumentatsioon on ehitisregistri elektroonilises keskkonnas taotleja poolt taasesitatud ning 09.03.2021 kõik kaasatud isikud kooskõlastasid ehitusloa taotluse ehitusloa andmiseks.
[bookmark: _GoBack]Arhitektuuri- ja Linnaplaneerimise ameti keskkonnamõjude hindamise vanemspetsialist otsustas, et: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.





2. ÕIGUSLIKUD ALUSED
2.1.  Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest
2.3. Ehitusseadustiku  §  42  lõike  2  kohaselt   pädev asutus  otsustab  keskkonnamõju    hindamise algatamise vajaduse.

3. OTSUS
3.1.  Anda  ehitusluba  Pähklimäe tn 3 kinnistul asuva Narva Pähklimäe Gümnaasiumi hoone, ehitisregistri kood 120257359, ümberehitamiseks vastavalt ehitusprojektile „VÄIKELAHENDUSTE PROJEKTEERIMINE HEV ÕPILASTE INTEGREERIMISEKS NARVA PÄHKLIMÄE GÜMNAASIUMI 202008_TP_v03_HEVintegreerimineAR_2021-03-01“, projekteerija OÜ Kirde Projekt.
3.2.  Jätta algatamata Pähklimäe tn 3 kinnistul asuva Narva Pähklimäe Gümnaasiumi ümberehitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.

4. RAKENDUSSÄTTED  
4.1. Korraldus jõustub seadusega ettenähtud korras.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

